"تورکیه-ده اول یئنی نوع کروناویروسا (کووید-۱۹) یولوخانلارین ۱۵،۷ فایزی ۶۵ یاش‌دان یوخاری اولانلار ایدی، بو یاش قروپونا کوچه‌یه چیخما قاداغاسی تطبیق اولوندوقدان سونرا رقم ۷ فایزه دوشدو".
بونو تورکیه-‌نین ساغلیق ناظیری فخرالدین قوجا یئنی نوع کروناویروسلا (کووید-۱۹) موباریزه تدبیرلریله باغلی یارادیلان علم قورمونون توپلانتی‌سیندان سونرا بیلدیریب.
ناظیر دئییب کی، علم قرومو ایله جووید-۱۹-لا موباریزه چرچیوه‌سینده یارادیلان اجتماعی قورومو ۲۰-دک و ۶۵-دن یوخاری یاش قروپونا داخیل اولانلار اوچون پیسکولوژی و سوسیولوژی رئابیلیتاسیوندان کئچمک اوچون مصلحتلشمه‌لر آپاریر.
فخرالدین قوجانین سؤزلرینه گؤره، توریستلرین تورکیه-‌یه سفری چرچیوه‌سینده کرونوویروس تستیندن کئچمه‌لری نظرده توتولوب. بو ایستیقامت‌ده تورک هاوا یوللاری، نقلیات و آلت یاپی، مدنیت و توریزم ناظیرلیکلریله بیرگه فعالیت داوام ائدیر: "حاضیردا بونونلا باغلی ۱۵۰ اؤلکه ایله دانیشیقلار آپاریلیب، توریستلرین گلیش تقویمی اؤلکه‌لر اوزره معینلشدیریلیب: آوروپادان فرق‌لی اولاراق، بیز خاریجدن گلن بوتون وطنداشلاری نظارت‌دن کئچیرمه یی دوشونوروک".
ناظیر کووید-۱۹-ا قارشی هله تأثیرلی بیر داوا و واکسن تاپیلمادیغینی دئییب.
